Għat-tielet darba konsekuttiva Sarah Michelle Attard kellha x-xorta tisraq bewsa mingħand il-kantant Spanjol Enrique Iglesias li lbieraħ kien fost l-attrazzjonijiet ewlenin tal-kunċert tal-Isle of MTV. Matul il-kunċert tal-bieraħ Igleasias kellu kliem ta’ tifħir għal Malta u spikkat l-għajta tiegħu “I Love You Malta”. Din kienet it-tielet darba għalih f’pajjiżna f’dan il-kunċert li ġibed eluf ta’ żgħażagħ fuq il-fosos. Bla dubju għal Sarah, is-serata tal-bieraħ se tibqa’ tifkarha għal ħajjitha hekk kif kellha x-xorti li minn folla ta’ 50,000 ruħ tkun hi għal darb’oħra li takkwista bewsa mingħand dan il-kantant li għandu eluf ta’ ammiraturi madwar id-dinja. Ara wkoll filmati dwar l-avveniment tal-bieraħ fuq il-Fosos: http://www.tvm.com.mt/news/eluf-johonqu-l-fosos-ghat-tmien-edizzjoni-tal-isle-mtv/